04.03.2024

**Ettevõtlus- ja infotehnoloogiaministri 17. augusti 2022. a määruse nr 65 „Ettevõtete digipöörde toetuse tingimused ja kord“ muutmise seletuskiri**

**1. Sissejuhatus**

Määrus kehtestatakse [välissuhtlemisseaduse](https://www.riigiteataja.ee/akt/dyn%3D105072023009%26id%3D108072020006%21pr8lg4) § 8 lõike 4 ja Vabariigi Valitsuse 29. novembri 2021. a määruse nr 108 „[Taaste- ja vastupidavuskava elluviimise korraldus ja toetuse andmise üldtingimused](https://www.riigiteataja.ee/akt/dyn%3D105072023009%26id%3D101122021005%21pr8lg1)” § 8 lõike 1 alusel.

Eelnõus tehtava muudatusega ajakohastatakse Eesti Majanduse Tegevusalade Klassifikaatori (EMTAK) tegevusalasid.

Määruse ja seletuskirja koostas Majandus- ja Kommunikatsiooniministeeriumi strateegiaosakonna välisvahendite õiguse nõunik Cyrsten Rohumaa (e-post: cyrsten.rohumaa@mkm.ee, telefon 631 3609). Määruse ja seletuskirja juriidilise ekspertiisi tegi Majandus- ja Kommunikatsiooniministeeriumi õigusosakonna õigusnõunik Gerly Lootus (e-post: gerly.lootus@mkm.ee, telefon 639 7652).

**2. Määruse muudatuste sisu ja võrdlev analüüs**

Muudatusega sätestatakse uuenenud EMTAK 2025 koodide loend. EMTAK2025 tegevusalade muudatuste kohaselt muutub:

1. kinnisvaraalane tegevus – jagu M (kuni 2025. a jagu L);
2. hasartmängude ja kihlvedude korraldamine – jagu S (kuni 2025. a jagu R);
3. finants- ja kindlustustegevus – jagu L (kuni 2025. a jagu K);
4. programmeerimine, konsultatsioonid jms tegevused – jagu K (kuni 2025. a jagu J);
5. juriidilised toimingud ja arvepidamine – jagu N (kuni 2025. a jagu M);
6. peakontorite tegevus ja juhtimisalane nõustamine – jagu N (kuni 2025. a jagu M);
7. reklaamindus, turu-uuringud ja suhtekorraldus – jagu N (kuni 2025. a jagu M);
8. rentimine ja kasutusrent – jagu O (kuni 2025. a jagu N);
9. tööjõu rent ja muud tööjõuteenused – jagu O (kuni 2025. a jagu N).

**3. Määruse muudatuste vastavus EL õigusele**

Määrus on kooskõlas Euroopa Liidu õigusega.

**4. Määruse muudatuste mõjud**

Määruse tehtavate muudatustega viiakse määrused kooskõlla kehtiva õigusega.

**5. Määruse rakendamisega seotud tegevused, vajalikud kulud ja määruse rakendamise eeldatavad tulud**

Määruse muudatuste rakendamisega ei kaasne otseseid kulusid riigieelarvele.

**6. Määruse jõustumine**

Muudetavates määrustes tehtud muudatusi kohaldatakse tagasiulatuvalt 1. jaanuarist 2025. a, st EMTAK 2025 kehtima hakkamisest.

**7. Kooskõlastamine**

Määrus esitati kooskõlastamiseks eelnõude infosüsteemi (EIS) vahendusel Rahandusministeeriumile, Regionaal- ja Põllumajandusministeerium ja Riigi Tugiteenuste Keskusele ning arvamuse andmiseks Ettevõtluse ja Innovatsiooni Sihtasutusele.